علامات ظہور مہدی

علامات ظہور مہدی
یہ ایک اصطلاح ہے جو شیعہ مسلمانوں کے ہاں رائج ہے اور اس سے مراد وہ نشانیاں ہیں جو امام مہدی منتظر محمد بن الحسن المهدي (بارہویں امام) کے ظہور کے قریب واقع ہوں گی۔
 حتمی علامات ظہور مہدی 
روایات کے مطابق امام مہدی کے ظہور سے پہلے پانچ حتمی علامتیں ضرور ظاہر ہوں گی:
 1.صیحہ آسمانی یا آسمانی نداء
روایات کے مطابق ظہورِ مہدی کی سب سے نمایاں اور واضح علامت آسمانی آواز ہوگی، جو جبرائیل علیہ السلام دیں گے۔
یہ آواز جمعے کی رات، ماہِ رمضان کی 23ویں شب کو سنائی دے گی اور تمام اہلِ زمین اسے سمجھ سکیں گے۔
آواز یہ ہوگی:
"اے بندگانِ خدا! میری بات سنو، یہ مہدی آلِ محمد مکہ کی سرزمین سے ظاہر ہو رہا ہے، پس اس کی طرف متوجہ ہو جاؤ۔"الشيخ علي الكوراني العاملي، معجم أحاديث الإمام المهدي، الجزء : 3 صفحة : 472.  أبو الحسن المرندي، مجمع النورين، الجزء : 1 صفحة : 330. 
 2. خروجِ سفیانی
روایات کے مطابق سفیانی شام (سوریہ) سے نکلے گا اور آلِ ابی سفیان میں سے ہوگا۔
یہ امام مہدی کے ظہور والے ہی سال میں خروج کرے گا اور شام سے متصل پانچ علاقوں پر حکومت کرے گا، جس کی مدت نو ماہ ہوگی۔
جعفر صادق سے منسوب روایت ہے:

سفیانی اپنے لشکر عراق اور مدینہ کی طرف بھیجے گا؛ مدینہ کا لشکر بیداء نامی وادی میں زمین میں دھنس جائے گا (جیسے اگلی علامت میں ذکر ہے)، جبکہ عراق کا لشکر تباہی مچانے کے بعد شام واپس لوٹ جائے گا۔ وہ ایک ظالم، سفّاک اور خونریز شخص ہوگا جو بے دریغ قتل و غارت کرے گا، عزت و حرمت پامال کرے گا اور ظلم و فساد پھیلائے گا۔ اس کے ظلم کی نشانی کے طور پر اس کا جھنڈا سرخ ہوگا۔القرطبي، تفسير القرطبي، الجزء : 14 صفحة : 315. 
آخرکار امام مہدی کے ایک سپاہی کے ہاتھوں وہ گرفتار ہو جائے گا۔الشيخ علي الكوراني العاملي، عصر الظهور، الجزء : 1 صفحة : 104-142. 
 3. خسفِ بیداء (سفیانی کے لشکر کا زمین میں دھنس جانا)
یہ بھی ظہور کی حتمی علامتوں میں سے ہے۔نعيم بن حماد المروزي، كتاب الفتن، الجزء : 1 صفحة : 203. ۔
جب سفیانی مکہ کی طرف لشکر روانہ کرے گا، تو راستے میں بیداء (مکہ و مدینہ کے درمیان کی ایک زمین) میں زمین اس کے لشکر کو نگل جائے گی۔ صرف دو آدمی زندہ بچیں گے ایک امام مہدی کو خوشخبری سنائے گا اور دوسرا سفیانی کو لشکر کی ہلاکت کی اطلاع دے گا۔،محمد بن مسعود العياشي، تفسير العياشي، الجزء : 1 صفحة : 245. السيد علي الحسيني الصدر، الإمام المنتظر من ولادته إلى دولته، الجزء : 1 صفحة : 332. 
 4. خروجِ یمانی
روایات میں ایک اور علامت یمانی کا خروج ہے، جو صنعاء (یمن) سے نکلے گا اور لوگوں کو امام مہدی کی طرف دعوت دے گا۔
محمد الباقر سے منسوب روایت میں ہے:
"یمانی کا جھنڈا سب سے ہدایت یافتہ جھنڈا ہوگا، کیونکہ وہ تمھارے صاحب (مہدی) کی طرف دعوت دیتا ہے۔
جب یمانی خروج کرے تو ہر مسلمان پر اس کے خلاف ہتھیار اٹھانا حرام ہے۔
اس کے خروج کے وقت ہتھیاروں کی خرید و فروخت بھی حرام ہوگی۔
جو شخص اس سے منہ موڑے گا، وہ اہلِ دوزخ میں سے ہوگا، کیونکہ وہ حق اور صراطِ مستقیم کی طرف بلاتا ہے۔"الشيخ علي النمازي، مستدرك سفينة البحار، الجزء : 10 صفحة : 603 
 5. مقتلِ نفسِ زکیہ
روایات میں بیان ہے کہ نفسِ زکیہ (پاکیزہ جان) نامی ایک شخص کو کعبہ میں بے گناہ قتل کیا جائے گا۔
وہ آلِ محمد میں سے ہوگا، نام محمد اور نسب حسنی (یعنی امام حسن کی نسل سے) ہوگا۔
جب امام مہدی ظہور کریں گے تو وہ اس شخص کو اہلِ مکہ کے پاس بھیجیں گے تاکہ انھیں حق کی دعوت دے اور حجت تمام کرے، مگر وہ لوگ اسے رکن و مقام کے درمیان ذبح کر دیں گے۔
یہ واقعہ ظہورِ مہدی سے چند دن پہلے ہوگا اور زمین و آسمان والے اس پر غضبناک ہوں گے۔السيد محسن الأمين، أعيان الشيعة، الجزء : 2 صفحة : 80. 
 غیر حتمی (غیر یقینی) علائمِ ظہور 
ان کے علاوہ کئی غیر حتمی علامتیں بھی روایات میں آئی ہیں، جیسے:
 اجتماعِ یہود در بیت المقدس
قرآن کی آیت سے استدلال کیا جاتا ہے:
﴿فَإِذَا جَاءَ وَعْدُ الْآخِرَةِ جِئْنَا بِكُمْ لَفِيفًا﴾ (الإسراء: 104)
"اور جب آخرت کا وعدہ آئے گا تو ہم تمھیں مختلف قوموں سے جمع کریں گے۔"
 خروجِ رجلٍ من قم
روایات میں ہے کہ قم سے ایک شخص خروج کرے گا جو لوگوں کو حق کی طرف دعوت دے گا،
اس کے ساتھ ایسے لوگ ہوں گے جن کے دل فولاد کی طرح مضبوط ہوں گے،
وہ جنگ سے نہیں تھکیں گے، بزدلی نہیں دکھائیں گے، اللہ پر توکل کریں گے اور انجام کار کامیابی پر ان کا خاتمہ ہوگا۔
 سورج کا مغرب سے طلوع ہونا
یعنی ایک غیر معمولی کونیاتی علامت جسے بعض روایات ظہور سے پہلے کے بڑے واقعات میں شمار کرتی ہیں۔البحار ج 6 ص 296
 حوالہ جات 

زمرہ:مہدویات
زمرہ:غیبی امور
زمرہ:اسلامی معادیات
زمرہ:شیعی معادیات
زمرہ:اسلام
زمرہ:عیسی ابن مریم اسلام میں
زمرہ:شیعیت
زمرہ:شیعہ ائمہ
زمرہ:ویب آرکائیو سانچے مع وے بیک روابط